I forrige uke skrøt Sylvi Listhaug av at hun hadde sendt 7 år gamle Massoud tilbake til Aghanistan. Innlegget ble likt over 8000 ganger og delt 770 ganger på Facebook. Nå viser det seg at hun ikke var alene om denne utsendelsen.

Utsendelsesprosessen var nemlig et stort PR-stunt regissert av den norske regjeringen for å holde asylsøkere borte fra Norge.

– Det var for å sende et signal, innrømmer Listhaug.

– Ble lagt merke til

– Utsendelsen ble lagt merke til i utlandet, og det er bra.

Det var heller ikke Listhaug personlig som kastet ut gutten. Her hadde Listhaug hentet inn hjelp fra politiet.

– Det stemmer at vi hyret inn profesjonell hjelp fra politiet, men dette er fortsatt mine meninger og jeg står for alt politiet har gjort.

PR-prosjekt

Til og med Listhaugs facebook-side er et PR-prosjekt designet for å skaffe flere velgere til Frp. Også her har hun fått hjelp.

– Nei, jeg har ikke selv tatt mitt eget profilbilde, klippet mitt eget hår eller laget algoritmene til det sosiale nettverket. Og det er heller ikke jeg som har kommet på formuleringen «Lik og del!», vedgår statsråden.

– Det er jeg som administrerer Facebook-kontoen, sammen med mine rådgivere. Men det var jeg som kom på idéen om Anders Langes parti.